May Peleg

May Peleg (Jerusalem, Israel, 1984ko azaroaren 1a - 2015eko azaroaren 14a) israeldar LGBT eskubideen aldeko ekintzailea izan zen.

Peleg judu ultra-ortodoxo familia batean jaio zen. Haurtzaroan jazarpen fisikoa, emozionala eta sexuala pairatu zuen. Horrez gain, bi bortxaketa jasan zituen.

Hogei bat urte zituenean ezkondu zen eta bi seme-alaba eduki zituen. Meningitisak jo zuenetik, fibromialgia-astinaldi gogorrak izan ohi zituen. Minaren minez, 2015eko azaroaren 14an bere buruaz beste egin zuen.

Hil aurretik, bere hilotza erraustua izateko gestioak egin zituen bere nahia errespeta zedin. Beldur zen bere familia ultra-ortodoxoak ez zuela emakumetzat ezagutuko, eta lege juduaren araberako ehorzketa erlijiosoa emango ziola. Kasua Israelgo Auzitegi Gorenera heldu zen eta auzitegiak Pelegen nahia betearaztea ebatzi zuen.

 Erreferentziak 

Kategoria:Israelgo aktibistak
Kategoria:LGBT ekintzaileak
Kategoria:Jerusalemdarrak
Kategoria:Emakume transgenero eta transexualak
Kategoria:Emakume suizidak